PR:Talvivaara ei ratkea ajopuuteorialla - Laittomasti perustettu ja laittomasti toiminut kaivos on suljettava

Tiedote 3.7.2013 / Stop Talvivaara - kansanliike vesistöjen puolesta

Talvivaara ei ratkea ajopuuteorialla - Laittomasti perustettu ja laittomasti toiminut kaivos on suljettava
YLE uutisoi ansiokkaasti yhtiöllä olleen jo maaliskuun lopussa velkaa liki miljardi euroa:
 * http://yle.fi/uutiset/hintaromahdus_pakotti_talvivaaran_kymmenien_miljoonien_saastokuurille/6715483

Täysin mahdottomaksi käyneestä velkataakasta on onnistuttu vaikenemaan kuukausia ja epätoivoista taivalta on tuettu työllisyysperustein - Solidiumin taholta myös ympäristösyin. Muutamat sadat työpaikat ovat käyneet liian kalliiksi ja ennallistamistoimien loistaessa poissaolollaan Solidiumin argumentti on osoittautunut täydelliseksi sanahelinäksi. Ympäristövahingoista aiheutuvat kustannukset ja korvausvaateet tulevat korottamaan yhtiön tappiosaldoa entisestään.

Talvivaaran kaivoksesta ei tullut nikkelin tuotantoyhtiötä vaan ympäristösaastuntaa tuottava yhtiö. Toiminta on tehokasta ainoastaan päästö- ja jätevesimäärien osalta.

Velkataakka on mille tahansa kuviteltavissa olevalle pörssiyhtiölle mahdoton. Ympäristövahinkojen korjaaminen ja vesistöjen ennallistaminen käy sitä laaja-alaisemmaksi mitä kauemmin toiminnan sallitaan jatkua.

Kokeilukaivos ei toiminutkaan
Maailmanluokan pilottihankkeen ydintoiminnot eli bioliuotus ei toimi pohjoisissa olosuhteissa, eikä Talvivaaran malmin osalta odotetulla tavalla. Tuotanto jää vähäiseksi, mutta jätevesien määrä kasvaa yli äyräidensä. Lisäksi kaksi keskeistä ympäristöluvassa esitettyä elementtiä on toimintakelvottomassa tilassa:

Kipsisakka-altaat eivät voi palvella tehtävää joka niillä alkuperäisessä toimintakaaviossa oli. Ne ovat nyt turvallisuusriski.

Varoaltaat eivät voi palvella tehtävää joka niillä alkuperäisessä toimintakaaviossa oli. Varoaltaat ovat lähes täynnä erittäin metallipitoista, hapanta kipsisakka-altaasta vuotanutta nestettä. Varoaltaat eivät lisääkään turvallisuutta vaan ovat itsessään turvallisuusriski.

Vaikenemisen kierre
Kaivosta perustettaessa kaikilta asianosaisilta, valtiolta, hallitukselta, eduskunnalta, lupaviranomaisilta, valvovilta viranomaisilta, kansalaisjärjestöiltä, lähiseudun asukkailta sekä median edustajilta salattiin se, että bioliuotus rikastaa malmikivestä myös uraania ja tämä uraani päätyy kipsisakka-altaiden pohjalle. Silti Suomessa aloitettiin satojen tuhansien kilojen vuotuinen uraanintuotanto mutta ei tehty siitä minkäänlaista laillista päätöstä eikä minkäänlaista riskinarviointia tai kuulemista toteutettu.

Tämä perustavanlaatuinen laittomuus on jatkuvan ympäristön turmelemisen ohella äärimmäisen painava syy evätä kaivoslupa ja aloittaa toiminnan alasajo.

Lisämateriaalia - Greenpeacen julkaisuja uraanin louhintaan liittyen:

Uraanin louhinnan ympäristö- ja terveysvaikutukset Suomen ydinvoimaloiden hankinta-alueilla - sivuaa myös Talvivaaran yhteistyökumppani Camecon edesottamuksia.
 * http://www.greenpeace.se/files/1300-1399/file_1380.pdf

Uraanin louhinnan riskit, Tapaus Areva - keskittyy Arevaan, mutta tuo esille yleisiä uraanimalmin louhintaan ja rikastamiseen liittyviä riskejä.
 * http://www.greenpeace.org/finland/Global/finland/p2/other/report/2007/Uraaninlouhinnan-riskit-tapaus-areva.pdf


 * http://www.stoptalvivaara.org
 * [mailto:mediadeskATstoptalvivaara.org mediadesk AT stoptalvivaara.org]